ประจำเดือนครั้งล่าสุดหนูหมดวันที่ 24 กรกฎาคมค่ะ แล้วหนูก็ไปบ้านแฟนมีอะไรกับแฟนครั้งล่าสุดประมานวันที่ 12-13 สิงหาคม (ต้องบอกก่อนนะคะว่าปกติหนูกับแฟนไม่ได้ป้องกันหลั่งในตลอดแต่ไม่เคยท้องเลยประมาน2ปีได้แล้วค่ะ) หนูกับมาบ้านวันที่18สิงหาคมค่ะ หนูเช็คในแอปตรวจประจำเดือนมันต้องมา19แต่ตอนนี้มาช้า5วันแล้วค่ะหนูจะท้องมั้ยคะ
สวัสดีค่ะ หากประจำเดือนหมดวันที่ 24 ก.ค. แล้วได้มีเพศสัมพันธ์วันที่ 12-13 ส.ค. อาจไม่ใช่ระยะปลอดภัย โอกาสที่จะตั้งครรภ์นั้นมีได้ ดังนั้น หากถึงกำหนดที่ประจำเดือนจะมาแล้ว แต่ยังไม่มา แนะนำควรตรวจหาการตั้งครรภ์ดูก่อน เพราะแม้จะไม่เคยตั้งครรภ์มาตลอดในช่วง 2 ปีนี้ ก็อาจมีโอกาสตั้งครรภ์ได้อยู่ค่ะแต่หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นทั้งนี้ หากต้องการที่จะตั้งครรภ์ แต่ไม่สามารถตั้งครรภ์ได้มา 2 ปีแล้ว โดยที่ไม่ได้คุมกำเนิด ก็จะถือว่ามีภาวะมีบุตรยาก ซึ่งควรไปพบแพทย์เพื่อหาสาเหตุจากทั้ง 2 ฝ่าย เช่นสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติ สำหรับฝ่ายหญิงอาจเกิดจาก มีซีสต์หรือเนื้องอกที่รังไข่ ท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้น